„Денят на Потсдам“ () е пищна церемония на 21 март 1933 г. в Потсдам при откриването на новия Райхстаг след федералните избори в Германия през март 1933. Изборите се провеждат на 5 март, когато нацистите вече имат стабилни позиции във властта, а от пожара в Райхстага са изминали едва шест дни. Победата в изборите е на Националсоциалистическата германска работническа партия. Тя включва военни паради, паради на паравоенни формирования, църковни служби, оперни постановки и други мероприятия, включително с участие на организации на ветерани от войната и представители на свалената династия Хоенцолерн.